109 Dispersio

In exercitu est signum quod populus est victus aut cito vincendus, Thren. 4[:1]: *Dispersi sunt lapides sanctuarii in capite omnium [platearum]*. Secundum naturam, grues non timent falconem antequam dispergantur, set dispersi confunduntur.[[1]](#endnote-1)

Item Joan. 10[:12]: *Lupus rapit, et dispergit oves.* Vnde dicit Vegecius, *De re militaris*, quod vniendus est exercitus antequam progrediatur,[[2]](#endnote-2) sic spiritualiter, Exod. 5[:12], Pharao dispersit filios Israel ut sic superaret eos.

¶ Item, vera mater noluit diuisionem filii sui, 3 Reg. 3[:26]. Sic illi qui amant discordias non habent verum amorem maternum, set meretricium, Luc. 11[:17]: *Omne regnum in seipsum divisum desolabitur*. Item, quandoque diuicie causa dispersionis, sicut patet Gen. 13[:9], de Abraham et Loth. Item, secundum Aristotelem, 8, *De animalibus*,[[3]](#endnote-3)quando apes tumultuantur ad inuicem, signum est dispersionis et desercionis loci. Vnde, videtur /f.32rb/ quod diuicie dicantur a diuisione, eo quod diuisionem efficiant uel efficere debeant. Nam ante seminacionem stercora sunt dispergenda in agris et sic fructus proueniet, set non est tempus seminandi per bona opera in fine, erit tempus metendi mercedem. Ergo, modo est tempus spergeni stercora, id est, diuicias, quia secundum Philosophum, *De generatione* metalla dicuntur stercora terre, Philip. 3[:8]: *Omnia* arbitratus sunt *ut stercora*, dicit Apostolus, et ex earum dispersione proueniet fructus, quando [Psal. 125:6]: *Venientes venient cum exultacione portantes manipulos suos*. Prou. 11[:24]: *Alii dividunt propria, et ditiores fiunt; alii rapiunt non sua, et semper in egestate sunt*.

¶ Exemplum in Alexander Magnus Macc. 1[:7]: *Qui divisit* paternis *regnum,* dictum, *adhuc viveret*. Ad debere, ut diuites, bona sua dum adhuc viueret ad meritis sui cumulacionem et pene relaxacionem. Vnde Chrisostomus,[[4]](#endnote-4) non accepisti diuicias ut eas suffodias, set ut distribuas. Si enim vellet Deus eam custodiri, non eas hominibus tradidisset, set iacere in terra promisisset.

1. Cf. Isidore of Seville, *Etymologiarum* 20.7.14 (PL 82:460-61): Castigat autem voce quae cogit agmen. At ubi raucescit, succedit alia; nocte autem excubias dividunt, et ordinem vigiliarum per vices faciunt, tenentes lapillos suspensis digitis, quibus somnos arguant, quod cavendum erit clamor indicat. [↑](#endnote-ref-1)
2. Vegetius, *De re militaris* 2.2: *Necesse est autem tardius ad uictoriam peruenire qui discrepant, antequam dimicent.* http://www.thelatinlibrary.com/vegetius2.html [↑](#endnote-ref-2)
3. Aristotle, *History of Animals* 5.22, 553b17-19 (Barnes 1:873): A hive will go also to ruin if there be too large a number of rulers in it; for they divide int factions. [↑](#endnote-ref-3)
4. John Chrysostom, [↑](#endnote-ref-4)